Fyrsta grein ársins í veftímariti okkar um fullorðinsfræðslu , Gátt , fjallar um raunfærnimat í atvinnulífinu . Fjórða iðnbyltingin hefur í för með sér miklar breytingar á vinnumarkaði meðaukinni sjálfvirknivæðingu og gervigreind . Brýnt er að við sem samfélag undirbúum okkur fyrir þær breytingar sem hægt er að sjá fyrir . Breytingarnar verða örar og á næstu tveimur áratugum munu ótal störf hverfa og ný koma í staðinn . Gera má ráð fyrir að stór hluti markhóps framhaldsfræðslunnar , fólk á vinnumarkaði sem ekki hefur lokið formlegu námi á framhaldsskólastigi , vinni störf sem muni taka miklum breytingum og jafnvel hverfa alveg . Í greininni verður fjallað um tilraunaverkefni sem Fræðslumiðstöð atvinnulífsins vinnur í samstarfi við Alþýðusamband Íslands og Samtök atvinnulífsins . Í verkefninu felst nýung í raunfærnimati þar sem störf og hæfnikröfur starfa sem liggja til grundvallar matinu . Raunfærnimati í atvinnulífinu er ætlað að gera færni fólks sýnilega og þjálfun í kjölfarið markvissari sem er mikils virði fyrir einstaklinga , fyrirtæki og samfélagið allt .